Kazimieras Graužinis

Kazimieras Graužinis (1898 m. rugsėjo 14 d. Martyniškiai, prie Giedraičių – 1962 m. birželio 5 d. Montevidėjas) – Lietuvos diplomatas, teisės daktaras.

 Biografija 
Tėvas – Kazimieras Graužinis (gimė apie 1845 m., mirė 1911 m.), motina – Regina Marcijona Lukaševičiūtė-Graužinienė (gimė apie 1861 m., Jurgio ir Karolinos Andrukonytės Lukoševičių šeimoje). Tėvai buvo žemdirbiai ūkininkai, Martyniškių dvaro savininkai. Graužinių šeimoje augo devyni vaikai – du sūnūs Klemensas ir jauniausias šeimoje Kazimieras, bei septynios dukterys: Domicelė (Palevičienė), Ona (Petro Petronio, g. 1887 m., Lietuvo kariuomenės kūrėjo, savanorio, žmona), Elena (Jono Motiejūno-Valevičiaus, Lietuvos visuomenės ir karinio veikėjo, Lietuvos kariuomenės majoro, žmona), Aldona (Kazimiero Venckūno žmona), Veronika (Juozo Šakėno žmona), Marija ir Emilija.Klemensas GRAUŽINIS. Anykštėnų biografijų žinynas. Nuoroda tikrinta 2021-07-20. Brolis – Klemensas Graužinis (1890–1939), Ketvirtojo Seimo narys, sesuo – knygnešė Domicelė Graužinytė–Palevičienė, žmona – Laimutė Elena Šlapelytė (susituokė 1929 m.). Turėjo tris dukras – Laimutę Oną, Reginą Nijolę ir Mildą Eleną.http://www.draugas.org/archive/1998_reg/1998-10-24-PRIEDAS-DRAUGASm.pdf „Minime Laimutės Šlapelytės 110-ąją gimimo sukaktį“. Slapeliumuziejus.lt. Nuoroda tikrinta 2021-07-20.

miniatiūra|240px|left|Paminklinis akmuo Kazimierui ir Domicelei Graužiniams prie Graužinių koplyčios
1919 Lietuvos kariuomenės savanoris, 1919 m. baigė Karo aviacijos mokyklą. Tarnavo Vilniaus komendantūroje ir Generaliniame štabe. XX a. trečiame dešimtmetyje baigė Paryžiaus universitetą, Politinių mokslų mokyklos Paryžiuje diplomatinį skyrių. 1927 m. teisės daktaras.

Nuo 1922 m. dirbo Lietuvos užsienio reikalų ministerijoje, pasiuntinybių Danijoje, Vokietijoje, Prancūzijoje, Latvijoje sekretorius. 1929–1932 m. prezidento A. Smetonos sekretorius. 1932–1939 m. laikinasis reikalų patikėtinis prie Šv. Sosto. Nuo 1939 m. – Lietuvos nepaprastasis pasiuntinys ir įgaliotasis ministras Pietų Amerikai. Iš pradžių rezidavo Buenos Airėse. 1940 m. liepos mėn. dėl Lietuvos sovietinės okupacijos įteikė protesto notas Argentinos vyriausybei, Urugvajaus, Brazilijos užsienio reikalų ministrams, kitiems Lotynų Amerikos šalių diplomatams. 1946 m. pabaigoje Argentinai suspendavus diplomatinius santykius su Baltijos šalimis 1947 m. perkėlė pasiuntinybę į Montevidėją (Urugvajus). 1950 m. inicijavo Urugvajaus lietuvių bendruomenės įkūrimą.

 Šaltiniai 

 Nuorodos 
 GRAUŽINIS Klemensas (1880–1939) | lrs.lt

Kategorija:Lietuvos krašto apsaugos savanoriai
Kategorija:Lietuvos ambasadoriai Argentinoje
Kategorija:Urugvajaus lietuviai
Kategorija:Seimo atstovai